b'\n_START_ARTICLE_\nVytautas Juozas Bieliauskas\n_START_PARAGRAPH_\nVytautas Juozas Bieliauskas (g. 1920 m. lapkri\xc4\x8dio 1 d. Pla\xc4\x8dkojai, Vi\xc5\xa1akio R\xc5\xabdos vals\xc4\x8dius) \xe2\x80\x93 lietuvi\xc5\xb3 psichologas, filosofas, JAV lietuvi\xc5\xb3 visuomen\xc4\x97s veik\xc4\x97jas.\n_START_SECTION_\nBiografija\n_START_PARAGRAPH_\nStudijavo Vilkavi\xc5\xa1kio kunig\xc5\xb3 seminarijoje, Vytauto Did\xc5\xbeiojo universitete, 1943 m. baig\xc4\x97 Tiubingeno universitet\xc4\x85, habilituotas daktaras. 1987 m. JAV katalik\xc5\xb3 moksl\xc5\xb3 akademijos tikrasis narys._NEWLINE_1944\xe2\x80\x931949 m. d\xc4\x97st\xc4\x97 psichologij\xc4\x85 Miuncheno universitete. 1944 m. lietuvi\xc5\xb3 s\xc4\x85jung\xc5\xb3 Vokietijoje steig\xc4\x97jas ir pirmininkas. 1944\xe2\x80\x931946 m. \xc5\xbeurnalo \xe2\x80\x9eAidai\xe2\x80\x9c leid\xc4\x97jas ir vyr. redaktorius. 1949 m. i\xc5\xa1vyko \xc4\xaf JAV, d\xc4\x97st\xc4\x97 \xc4\xafvairiuose koled\xc5\xbeuose, 1958\xe2\x80\x931988 m. \xc5\xa0v. Ksavero universitete. Nuo 1958 m. profesorius. 1968\xe2\x80\x931972 m. Medicinos, psichologijos ir religijos studij\xc5\xb3 tarptautin\xc4\x97s s\xc4\x85jungos prezidentas. 1988\xe2\x80\x931992 m. Pasaulio lietuvi\xc5\xb3 bendruomen\xc4\x97s valdybos pirmininkas, nuo 1994 m. JAV lietuvi\xc5\xb3 bendruomen\xc4\x97s Kra\xc5\xa1to tarybos vicepirmininkas. Nuo 1990 m. JAV katalik\xc5\xb3 moksl\xc5\xb3 akademijos Spaudos komiteto vadovas. 1989\xe2\x80\x931996 m. Vytauto Did\xc5\xbeiojo universiteto Atkuriamojo senato narys. 1995 m. Lietuvos Respublikos prezidento patar\xc4\x97jas specialiosioms programoms._NEWLINE_S\xc5\xabnus profesorius Linas Bieliauskas.'